URDHËR
Nr. 200, datë 1.8.2019

PËR DELEGIM TË PËRKOHSHËM TË KOMPETENCAVE

Në zbatim të neneve 28 dhe nenit 29, të Kodit të Procedurave Administrative, të vendimit të Këshillit të Ministrave nr. 58, datë 29.1.2004, “Për organizimin e Drejtorisë së Sigurimit të Informacionit të Klasifikuar”, neni 26 i rregullores së brendshme të Drejtorisë së Sigurimit të Informacionit të Klasifikuar miratuar me urdhrin e Kryeministrit nr. 1, datë 14.1.2015, “Për miratimin e rregullores së brendshme të Drejtorisë së Sigurimit të Informacionit të Klasifikuar (DSIK)”, i ndryshuar,

URDHËROJ:

1. Delegim të përkohshëm të kompetencave të mëposhtme të titullarit të Drejtorisë së Sigurimit të Informacionit të Klasifikuar, me përjashtim të kompetencave të cilat nuk delegohen dhe që janë të shprehura me ligj, Drejtorit të Drejtorisë së Sigurimit, Administrimit të Dokumenteve dhe Regjistrit Qendror, z. Agron Cani.
2. Z. Agron Cani ngarkohet me:
- ndjekjen dhe zbatimin e rregullores për funksionimin dhe organizimin e Drejtorisë së Sigurimit të Informacionit të klasifikuar” (i ndryshuar);
- ndjekjen e detyrave të vendosura në planin mujor të muajit gusht 2019;
- trajtimin e korrespondencës shkresore.
3. Kompetencat e mësipërme delegohen për periudhën 5.8.2019 deri më 27.8.2019.
[bookmark: _GoBack]4. Z Agron Cani nuk mund t’i nëndelegojë këto kompetenca.
5. Për ndjekjen e këtij urdhri ngarkohet Drejtorit të Drejtorisë së Sigurimit, Administrimit të Dokumenteve dhe Regjistrit Qendror.
6. Për zbatimin e këtij urdhri ngarkohen të gjithë nëpunësit/punonjësit e Drejtorisë së Sigurimit të Informacionit të Klasifikuar.
Ky urdhër hyn në fuqi menjëherë dhe botohet në Fletoren Zyrtare.

DREJTOR

